טיסה עם חיות מחמד כלב ואו חתול לחו"ל ואו לישראל | Terminal4Pets
טיסה לחו"ל עם חיות מחמד דורשת הערכות וככל שתגדילו להיערך מבעוד מועד כך יגדלו הסיכויים שהטיסה שלכם תעבור בשלום. בכדי לסייע לכם להתכונן לטיסה, שאלנו את מנהלי הטסת החיות שלנו מהם הדברים החשובים ביותר שיש להביא בחשבון כאשר מתכוננים לטיסה בינלאומית והנה רשימת ההמלצות שלהם:
טיסה עם חיות מחמד כלב ואו חתול רשימת ההמלצות:
הכנת כלוב הטסה:
יש לוודא כי כלוב ההטסה "מסומן", היינו יש עליו מדבקות של הסוכנות להטסה וכמובן שמוצמדים אליו המסמכים המזהים של חיית המחמד ושלך (הבעלים). חשוב שיהיו כמה שיותר מספרי טלפון (למקרה של בעיות קליטה במכשיר סלולארי אחד) וכן של אנשי קשר במדינת היעד ו/או במדינת המוצא למקרי חירום בלבד.
יש לזכור לקחת סרטי אבטחה לנעילת הכלוב למשך הטיסה (מידע על כך הועבר אליך על ידי מנהל/ת ההטסה בערכת הכנת הכלוב).
יש לוודא כי בכלוב נמצאים: חיתול סופג, בקבוק מים, שמיכה או צעצוע מוכר אותו חיית המחמד מכירה ויכול להנעים את זמנה בעת השהייה בכלוב.
יש לוודא שהכלוב נקי משארי מזון וכן לוודא שלא קיימים חפצים חדים ו/או רצועה.
במקרה של כלוב להטסת חתולים יש לוודא שלא מחוברים גלגלים (אם כן, יש לנתקם לפני ההגעה לשדה התעופה).
הכנת המסמכים להטסת חיות מחמד:
יש לוודא שנמצאים ברשותך כל המסמכים הנחוצים להטסת חיית המחמד כולל:
אישורי יבוא/יצוא למיניהם USDA, Import Permit אישורי בריאות Health Certificate וכיו"ב.
דרכון לחיותPet Passport .
* מומלץ להכין תיקייה/קלסר מסודר לכל המסמכים הרלוונטיים להטסת החיה.
הכנת חיית המחמד לטיסה:
יש להאכיל את חיית המחמד לא יאוחר מ-4 שעות לפני הטיסה.
מומלץ לתת לחיית המחמד לשתות כמה שיותר מים ביום הטיסה.
לבעלי כלבים מומלץ לצאת עם הכלב לטיול ארוך כרבע שעה לפני היציאה לשדה התעופה.
אין לתת לחיית מחמד חומרי טשטוש/הרגעה/הרדמה אלא אם כן וטרינר מוטס המליץ לנהוג אחרת (במקרה זה יש לפעול על פי הוראות מדויקות).
יבוא כלבים- איך עושים את זה נכון
חנות כלובי ההטסה של Terminal4Pets